তিনি কপিল দেব— এ বারের বিরাট কোহালির দলের ১-৪ পরাজয় দেখে হতাশ। তবে ভারতীয় ক্রিকেটে ভূমিকম্প ঘটে যাওয়ার মতো প্রতিক্রিয়া দেখাতে নারাজ। বুধবার সকালে আনন্দবাজারকে দেওয়া একান্ত সাক্ষাৎকারে দেশের সর্বকালের সেরা অলরাউন্ডার বলে দিলেন, ‘‘আমি এই ১-৪ স্কোরলাইনটা দেখে হতাশ। কিন্তু কেন আমি হতাশ জানেন? কারণ, আমি বিশ্বাস করি এই সিরিজটায় আমাদের দল অনেক ভাল করতে পারত। এমনকি, আমার মনে হয়, ভারত জিততেও পারত।’’